Telshe yeshiva

Telshe yeshiva var en kjent yeshiva som ble opprettet i den litauiske byen Telšiai i 1875. Da Tyskland invaderte Sovjetunionen under andre verdenskrig måtte yeshivaen stenge dørene, og mange av lærerne og elevene ble drept av okkupantene og deres medhjelpere. To av rabbiene ved skolen klarte å flykte til USA sammen med 10 av yeshivaens studenter, og i 1941 startet de opp på nytt i Cleveland i Ohio. I 1947 hadde skolen over 150 talmudstudenter. I 1954 skiftet skolen navn til Rabbinical College of Telshe, og flyttet til et nytt studiested i Wickliffe i Ohio. I 1966 hadde lærestedet 425 studenter, og åpnet filialer i Chicago, Miami, Johannesburg og Jerusalem.

Referanser 

Jødedom
Etableringer i 1875
Telšiai (fylke)